As condicions  climaticas cambean prou entre as distintas rechions: de extremadament humido en West Coast, a quasi semiarido en o interior de Canterbury y subtropical en Northland.[19] D'as siet ciudatz mas importants, Christchurch ye a mas xuta, recullindo-se-ie en promeyo nomás 640 mm de plevia por anyo; Auckland, a mas humeda, reculle quasi o doble d'ixa cantidat.[20] Auckland, Wellington y Christchurch tienen un promeyo anyal de 2.000 horas de sol. O sud y o sudueste d'a Isla Sud tienen un clima mas fredo, con alto u baixo entre 1.400 y 1.600 horas de luz solar; o norte y o noreste d'a Isla Sud son as arias con mas sol d'o país y tienen alto u baixo entre 2.400 y 2.500 horas de sol.[21]